rejauldu/bengali-wikipedia huggingface dataset:
বাঘা পুরানা () ভারতের পাঞ্জাব রাজ্যের মোগা জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে বাঘা পুরানা শহরের জনসংখ্যা হল ২১,৬১৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে বাঘা পুরানা এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। দুই সপ্তাহ অতিবাহিত হবার পরও উল্লেখযোগ্যতা প্রতিষ্ঠিত হয় নি। ~মহীন (আলাপ) ১৮:০৮, ২ সেপ্টেম্বর ২০১৭ (ইউটিসি) গঙ্গা তীরের সৌন্দর্য্যবর্ধন   – (অপসারণের প্রস্তাবনা দেখুনলগ দেখুন) () নিয়মিত প্রকল্প, আলাদাভাবে নিবন্ধ থাকা অনুচিত মেরাজ (আলাপ) ১৬:০১, ১৮ আগস্ট ২০১৭ (ইউটিসি)  সবরমতি রিভারফন্ট নামে ইংরাজি উইকিতে নিবন্ধ রয়েছে।লিংক Riverfront একই রকম ভাবে বাংলা উইকিতে কেনো গঙ্গা তীরের সৌন্দর্য্যবর্ধন নিবন্ধটি থাকবে না। এটা অবশ্যই থাকা উচিত।   মেরাজ ভাই বলছেন যে নিবন্ধটি নিয়মিত প্রকল্প । কিন্তু একটু খোজ নিলে দেখবেন যে গঙ্গা তীরের সৌন্দর্য্যায়ন সম্পূর্ণ হয়েছে অনেক অংশে। (শুভেন্দু (আলাপ)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
আয়িলিয়াম থিরুনাল গৌরি রুক্মিণী বাই ছিলেন ত্রাভাঙ্কোর স্টাইলের আটিঙ্গাল ইলায়া থামপুরানের কনিষ্ঠ মহারানি।   জীবনের প্রথমার্ধ  রুক্মিণী বাই ১৮০৯ সালে রাজকুমারী আথাম থিরুনালের কোলে জন্মগ্রহণ করেছিলেন, যিনি ছিলেন ত্রাভাঙ্কোর রাজকীয় পরিবারের আটিঙ্গালের জ্যৈষ্ঠ রানী। তার স্বাথি থিরুনাল রামা ভার্মা নামের একজন ছোট ভাই ছিল।   পূর্ণ নাম  মহামান্য শ্রী পদ্মনাভ সেভিনী ভাঞ্চিপালা দ্যুমনি রাজ রাজেশ্বরী মহারানি আয়িলিয়াম থিরুনাল গৌরি রুক্মিণী বাই, ত্রাভাঙ্কোরের কনিষ্ঠ মহারানি।   তথ্যসূত্র   বিষয়শ্রেণী:১৯শ শতাব্দীর ভারতীয় ব্যক্তি বিষয়শ্রেণী:১৯শ শতাব্দীর ভারতীয় নারী বিষয়শ্রেণী:ভারতীয় রাজকুমারী বিষয়শ্রেণী:ত্রাভাঙ্কোর রাজপরিবার বিষয়শ্রেণী:১৮৩৭-এ মৃত্যু বিষয়শ্রেণী:১৮০৯-এ জন্ম
শিমুলিয়া ইউনিয়ন ঢাকা বিভাগের মানিকগঞ্জ জেলার অন্তর্গত শিবালয় উপজেলার অধীন একটি ইউনিয়ন। ইউনিয়নটির আয়তন ২৭.১১ বর্গ কিলোমিটার। ইউনিয়নের তারাইল এলাকায় শিমুলিয়া ইউনিয়ন পরিষদ কার্যালয় অবস্থিত।  প্রশাসনিক কাঠামো  ১ নং ওয়ার্ড শিমুলিয়া, ছোট বুতনী  ২ নং ওয়ার্ড বুতনী, বিবিরাস্তী  ৩ নং ওয়ার্ড বেজপাড়া, বিল বড়িল,খালিশা  ৪ নং ওয়ার্ড চালিতা বাড়ি,পাড়া গ্রাম,ফেচুয়াধারা  ৫ নং ওয়ার্ড কোঠা ধারা, ঢাকাইজোড়া, ইন্তাজগঞ্জ  ৬ নং ওয়ার্ড তারাইল,দরি কান্দি  ৭ নং ওয়ার্ড জামশা  ৮ নং ওয়ার্ড শাকরাইল  ৯ নং ওয়ার্ড যমুনাবাদ তথ্যসূত্র  shimuliaup.manikganj.gov.bd
ওড়াকান্দি ইউনিয়ন বাংলাদেশের ঢাকা বিভাগের গোপালগঞ্জ জেলার কাশিয়ানী উপজেলার একটি ইউনিয়ন।   শিক্ষা  শিক্ষার হার :  শিক্ষা প্রতিষ্ঠান   যোগাযোগ  ঢাকা - খুলনা মহাসড়ক এন৭-এর অংশ এন৮০৫ এই ইউনিয়নকে স্পর্শ করে গেছে ।   দর্শনীয় স্থান  ওড়াকাঁন্দি-তে হরিচাঁদ ঠাকুরের ঠাকুরবাড়ি অবস্থিত। স্থানটি গোবরা-কাশিয়ানী একক ডিজেল রেললাইনের ছোট বাহিরবাগ স্টেশন থেকে ৮ কিমি উত্তর-পূর্বে। প্রতি বছর চৈত্র মাসের মধুকৃষ্ণা ত্রয়োদশী তিথীতে ঠাকুর বাড়িতে মহাবারুনি স্নান ও মতুয়া মহামেলা হয়। মতুয়া সম্প্রদায়ের মানুষের কাছে পশ্চিমবঙ্গের বনগাঁর ঠাকুরনগর ঠাকুরবাড়ি ও মতুয়া ধাম বর্তমানে একটি গুরুত্বপূর্ণ তীর্থ কেন্দ্রে পরিণত হয়েছে। মতুয়া ধাম ঠাকুরনগর রেলওয়ে স্টেশন থেকে ১ কিলোমিটারের মধ্যে অবস্থিত। প্রতিবছর চৈত্র মাসে মতুয়া সম্প্রদায়ের ধর্মগুরু শ্রী শ্রী হরিচাঁদ ও তার কনিষ্ঠপুত্র শ্রী শ্রী গুরুচাঁদ ঠাকুরের আদর্শে মতুয়া ধামে মতুয়া মহামেলা বসে।   উল্লেখযোগ্য ব্যক্তিত্ব   হরিচাঁদ ঠাকুর - মতুয়া সম্প্রদায়ের প্রবর্তক  নমঃশূদ্র জাতির উৎপত্তি চন্ডাল জাতি থেকে প্রকৃতপক্ষে চন্ডাল জাতি চন্ডাল বংশের অন্তর্গত । চন্ডাল জাতির সুদীর্ঘ ইতিহাস রয়েছে ভারতবর্ষের বুকে। চন্ডাল বংশ স্থাপন হয় ৮৩১ সালে চন্ডাল বংশ স্থাপন করেন নান্নুক। তার শাসনকাল ৮৩১ থেকে ১২১৫ পর্যন্ত । তাদের শাসন পরিধি গুজরাত ,মধ্যপ্রদেশ ,উত্তর প্রদেশ ,বাঙ্গাল জুড়ে । চন্ডাল বংশের শাসন ক্ষমতা পতনের পর তাদেরকে নিম্নমানের কাজ করতে বাধ্য করা হয় এবং শিক্ষা থেকে বঞ্চিত করা হয়। তাদের ইতিহাস থেকে তারা আজ বিচ্ছিন্ন । তাদের বংশই তাদেরকে গালি সরুপ ব্যবহার করা হয়। বর্তমানে মধ্য ভারতের বুন্দেলখণ্ড ,খেজুরাহ ইত্যাদি স্থানে স্থাপত্য নিদর্শন পাওয়া যায় । তার মধ্যে উল্লেখযোগ্য সোমনাথ মন্দির । চন্ডাল বংশের উত্তরসূরী বর্তমানে নমঃশূদ্র নামে জানা যায় । তাদের পূর্বপুরুষ সুদীর্ঘ ইতিহাস রচনা করেছেন ভারতবর্ষের বুকে।   বংশ তালিকা   +চন্ডাল বংশ স্থাপন ক্রমিকনামমেয়াদ০১নান্নুক৮৩১০২বাকপতি ০৩জয় শক্তি০৪হর্স ০৫যসবর্মন ৯০৩/৯৫০০৬ধঙ্গ ০৭বিদ্যাধর    আরও দেখুন    ঢাকা বিভাগ  গোপালগঞ্জ জেলা   তথ্যসূত্র   ৩.https://en.m.wikipedia.org/wiki/Chandelas_of_Jejakabhukti  বিষয়শ্রেণী:কাশিয়ানী উপজেলার ইউনিয়ন
থাই পাঙ্গাশ (বৈজ্ঞানিক নাম: Pangasianodon hypophthalmus) (ইংরেজি: sutchi catfish) হচ্ছে Pangasianodon পরিবারের Pangasiidae গণের একটি স্বাদুপানির মাছ।  বর্ণনা থাই পাঙ্গাশের আদি নিবাস থাইল্যান্ড, ভিয়েতনাম ও এর পার্শ্ববর্তী অঞ্চলে। বর্তমানে থাই পাঙ্গাশ চাষাবাদের ক্ষেত্রে একটি জনপ্রিয় নাম। দেশি পাঙ্গাশের তুলনায় এ জাত দ্রুত বৃদ্ধি পায়। এ মাছ সর্বোচ্চ ১০-১২ কেজি ওজনের হয়ে থাকে। আঙ্গুলী পোনা অবস্থায় শরীরের উভয় পাশে লম্বালম্বি কালো দাগ থাকে এবং বয়স বাড়ার সাথেসাথে তা মিলিয়ে যায়। প্রাপ্তবয়স্ক অবস্থায় এই মাছের বর্ণ রুপালি হয়ে থাকে। পৃষ্ঠ ও পুচ্ছ পাখনার বর্ণ ধূসর-কালো অন্যান্য পাখনার বর্ণ লাল-কমলা এবং এই বর্ণ বয়স ও পরিবেশের উপর নির্ভরশীল। আঁশবিহীন এই মাছ প্রচুর চর্বি যুক্তও হয়ে থাকে। চাষ উৎপাদন খরচের তুলনায় আয় প্রায় দ্বিগুণ হওয়ায় অনেকেই এ মাছ চাষে আগ্রহ দেখাচ্ছে। বর্তমানে দেশে বছরে প্রায় ২ - ৩ লক্ষ মেট্রিক টন থাই পাঙ্গাশ চাষ হচ্ছে।  বিস্তৃতি এই প্রজাতির মাছ দক্ষিণপূর্ব এশিয়ার  থাইল্যান্ড, লাওস, কম্বোডিয়া এবং ভিয়েতনাম ও এর পার্শ্ববর্তী অঞ্চলে পাওয়া যায়। এটি বাংলাদেশে বহিরাগত প্রজাতি হিসেবে বিবেচিত।১৯৮১ সালে থাইল্যান্ড থেকে এ জাত প্রথম বাংলাদেশে আনা হয়।="জ্ঞানকোষ" খাদ্য এদের প্রধান খাদ্য ক্ষুদ্র উদ্ভিদ কণা(ফাইটোপ্লাংকটন) ও প্রাণীকণা(জুপ্লাংকটন)।এছাড়াও ছোট ছোট মাছ,ক্রাস্টেসিয়া,ইনসেক্ট খেয়ে থাকে।  প্রজনন এরা ৩-৪ বছর বয়সে প্রাপ্ত বয়স্ক হয়।প্লাবিত নদীতে এমনকি প্লাবন ভূমিতে প্রজনন করে।BDFishbangla  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Roberts, T.R. and C. Vidthayanon (1991) Systematic revision of the Asian catfish family Pangasiidae, with biological observations and descriptions of three new species., Proc. Acad. Nat. Sci. Philad. 143:97-144. Kottelat, M. (2001) Fishes of Laos., WHT Publications Ltd., Colombo 5, Sri Lanka. 198 p.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:এশিয়ার মাছ বিষয়শ্রেণী:থাইল্যান্ডের মাছ বিষয়শ্রেণী:লাওসের মাছ বিষয়শ্রেণী:কম্বোডিয়ার মাছ বিষয়শ্রেণী:ভিয়েতনামের মাছ বিষয়শ্রেণী:বাণিজ্যিক মাছ
লাক বাই চান্স () এটি ২০০৯ সালে মুক্তিপ্রাপ্ত একটি বলিউড চলচ্চিত্র. ছবিটি পরিচালনা করেছেন জোয়া আখতার. রিতেশ সিধ্বনীর সাথে যৌথভাবে প্রযোজনা করেছেন ফারহান আখতার এবং তিনি একটি চরিত্রে অভিনয়ও করেছেন. এছাড়াও অন্যান্য অভিনয় শিল্পীরা হলেন কঙ্কনা সেন শর্মা, রিশি কাপুর, দিমপাল কাপাদিয়া, জুহি চাওলা, ইশা সার্ভানি, ঋত্বিক রোশন ও সঞ্জয় কাপুর.   অভিনেতা-অভিনেত্রী   শ্রেষ্ঠাংশে   ফারহান আখতার - বিক্রম জায়সিংহ   কঙ্কনা সেন শর্মা - সোনা মিশ্র  রিশি কাপুর - রম্মি রল্লি  দিমপাল কাপাদিয়া - নীনা ওয়ালিয়া  জুহি চাওলা - মিনতি রল্লি  সঞ্জয় কাপুর - রঞ্জিত রল্লি  ইশা সার্ভানি - নিক্কি ওয়ালিয়া  ঋত্বিক রোশন - জাফর খান  সৌরভ শুক্লা - অভিনয় শিক্ষক  অলী খান - চৌধুরী   অতিথি শিল্পী হিসেবে অংশগ্রহণ   শাহরুখ খান  আমির খান  রাণী মুখার্জী  কারিনা কাপুর  অভিষেক বচ্চন  জন আব্রাহাম  করণ জোহর  রণবীর কাপুর  অক্ষয় খান্না  বিবেক ওবেরয়  দিয়া মির্জা  অনুরাগ কাশ্যপ  মুশতাক শেখ  জাভেদ আখতার  শাবানা আজমি  বোমান ইরানি - দিনাজ আজিজ  মানিশ মালহোত্রা  মাক মোহন  রাজকুমার হিরানী  রণিত রয়  মানিশ আচার্য  শিবা চাদ্ধা  মহসিন আখতার - কুনাল   সংগীত   সাউন্ড ট্র্যাক   তথ্যসূত্র    বহিঃসংযোগ     বিষয়শ্রেণী:২০০৯-এর চলচ্চিত্র বিষয়শ্রেণী:২০০০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:জোয়া আখতার পরিচালিত চলচ্চিত্র বিষয়শ্রেণী:২০০৯-এর পরিচালনায় অভিষেক চলচ্চিত্র বিষয়শ্রেণী:অভিনয়শিল্পী সম্পর্কে চলচ্চিত্র বিষয়শ্রেণী:শাহরুখ খানের সাংস্কৃতিক চিত্রায়ণ
মিত্রা কুরিয়ান (জন্ম নাম : ডালমা কুরিয়ান ), একজন ভারতীয় অভিনেত্রী যিনি মূলত মালায়ালাম এবং তামিল ছবিতে কাজ করেন।  তার অভিনীত উল্লেখযোগ্য চলচ্চিত্র প্রকল্পের মধ্যে রয়েছে বডিগার্ড (২০১০) এবং কাভালান (২০১১)।    কর্মজীবন  মিত্রা প্রথম ২০০৪ সালের মালায়ালাম সিনেমা, বিষ্মায়াথুম্বাথুতে একটি পার্শ্ব চরিত্রে অভিনয় করেন। এরপর তিনি ২০০৫ সালে টি. হরিহরন পরিচালিত মায়ূখম ছবিতে অভিনয় করেন। এরপর মিত্রা অভিনয় থেকে সাময়িক বিরতি নেন এবং পড়াশোনায় মনোনিবেশ করেন।   চলচ্চিত্র পরিচালক সিদ্দিক গৃহলক্ষ্মী নামক আঞ্চলিক মাসিক পত্রিকার একটি সংখ্যার প্রচ্ছদে মিত্রার ছবি দেখে তাকে তার আসন্ন তামিল ছবি সাধু মিরান্ডা (২০০৮) -এর একটি সহায়ক চরিত্রে অভিনয়ের জন্য মনোনীত করেন।  এরপর মিত্রা আরেকটি তামিল স্বল্প বিনিয়োগে নির্মিত তামিল  ছবি, সুরিয়ান সত্তা কল্লুরি (২০০৯) -তে অভিনয় করেন, যা সমালোচকদের দ্বারা সমালোচিত হয়।   মিত্রা পরবর্তীতে অনেক মালায়ালাম চলচ্চিত্রে অভিনয় করেন যাদের মধ্যে উল্লেখযোগ্য;  গুলুমাল: দ্য এস্কেপ (২০০৯) এবং বডিগার্ড (২০১০)। তিনি কৌতুকমুখী চলচ্চিত্র গুলুমাল -এর প্রধান অভিনেত্রী ছিলেন, যা ব্যাবসায়িকভাবে বেশ সফল হয়েছিল। তিনি দিলীপ অভিনীত বডিগার্ড ছবিতে একজন সহায়ক চরিত্রে অভিনয় করেন। এই সিনেমাটিও ব্যাবসায়িকভাবে সফল হয়। বডিগার্ডে সেথুলক্ষ্মী চরিত্রে অভিনয়ের জন্য মিত্রা সমালোচকদের প্রশংসা অর্জন করে। এরপর সিদ্দিক তাকে বডিগার্ডের তামিল পুনর্নির্মান, কাভালানেও একই ভূমিকা পুনরাবৃত্তি করার সু্যোগ দেন। Sathyendran, Nita (2 February 2011). "Director's actor". The Hindu. Chennai, India. Archived from the original on 6 February 2011. Retrieved 5 February 2011. তিনি আরও কয়েকটি তামিল এবং মালায়ালাম ছবিতে অভিনয় করেছিলেন যা খুব বেশি পরিচিতি পায়নি।  তিনি কৈরালি টিভিতে জনপ্রিয় রিয়েলিটি শো ড্যান্স পার্টি এবং মমি অ্যান্ড মি -এর বিচারক হিসেবে কাজ করেছেন।[ তথ্যসূত্র প্রয়োজন ]  বিয়ের পর, তিনি প্রিয়সখী ধারাবাহিকের মাধ্যমে তামিল টিভি জগতে আত্মপ্রকাশ করেন।    তথ্যসূত্র   বিষয়শ্রেণী:মালয়ালম টেলিভিশন অভিনেত্রী বিষয়শ্রেণী:তামিল টেলিভিশনের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কেরলের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি
আমাদ দিয়ালো ত্রাওরে (; জন্ম: ১১ জুলাই ২০০২) হলেন একজন আইভোরীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং কোত দিভোয়ার জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলেন।  ২০১৪–১৫ মৌসুমে, আইভোরীয় ফুটবল ক্লাব বোকা বার্কোর যুব পর্যায়ের হয়ে খেলার মাধ্যমে দিয়ালো ফুটবল জগতে প্রবেশ করেছেন এবং পরবর্তীকালে আতালান্তা যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৯–২০ মৌসুমে, ইতালীয় ক্লাব আতালান্তার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আতালান্তার হয়ে ২ মৌসুমে ৪ ম্যাচে ১টি গোল করার পর ২০২০–২১ মৌসুমে তিনি প্রায় ২১ মিলিয়ন ইউরোর বিনিময়ে ইংরেজ ক্লাব ম্যানচেস্টার ইউনাইটেডে যোগদান করেছেন।  তিনি ২০২১ সালে কোত দিভোয়ারের হয়ে আন্তর্জাতিক পর্যায়ে অভিষেক করেছেন; কোত দিভোয়ারের জার্সি গায়ে তিনি এপর্যন্ত ৩ ম্যাচে ১টি গোল করেছেন। ব্যক্তিগতভাবে, দিয়ালো বেশ কিছু পুরস্কার জয়লাভ করেছেন, যার মধ্যে আইএফএফএইচএসের ক্যাফের বর্ষসেরা দলে অন্তর্ভুক্তি অন্যতম। দলগতভাবে, দিয়ালো এপর্যন্ত ৪টি শিরোপা জয়লাভ করেছেন, যার সবগুলো আতালান্তার হয়ে জয়লাভ করেছেন।   প্রারম্ভিক জীবন  আমাদ দিয়ালো ত্রাওরে ২০০২ সালের ১১ই জুলাই তারিখে কোত দিভোয়ারের আবিজানে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  দিয়ালো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত কোত দিভোয়ার অনূর্ধ্ব-২৩ দলে স্থান পেয়েছেন।   তথ্যসূত্র    বহিঃসংযোগ                   বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:আইভোরীয় ফুটবলার বিষয়শ্রেণী:আতালান্তা বেরগামাস্কা কালচোর খেলোয়াড় বিষয়শ্রেণী:কোত দিভোয়ারের আন্তর্জাতিক ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:আইভোরীয় প্রবাসী ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:প্রিমিয়ার লিগের খেলোয়াড় বিষয়শ্রেণী:আবিজানের ব্যক্তি বিষয়শ্রেণী:আবিজানের ক্রীড়াবিদ বিষয়শ্রেণী:কোত দিভোয়ারের অলিম্পিক ফুটবলার বিষয়শ্রেণী:ইতালির নাগরিকীকৃত নাগরিক বিষয়শ্রেণী:ইংল্যান্ডে আইভোরীয় প্রবাসী ক্রীড়াবিদ বিষয়শ্রেণী:সান্ডারল্যান্ড এএফসির খেলোয়াড় বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:রেঞ্জার্স ফুটবল ক্লাবের খেলোয়াড়
ফ্রান্সিসকা মাতিলদে ক্যারানজা ভোলিও (তিনি মাতিলদে ক্যারানজা নামে পরিচিত) একজন কোস্টারিকান আন্দোলনকারী এবং শিক্ষক ছিলেন। তিনি কোস্টা রিকার প্রথম মহিলা যিনি দর্শনশাস্ত্রে ডক্টরেট ডিগ্রি অর্জন করেন।  জীবন মাতিলদে ক্যারানজা ১৮৯২ সালের ৬ জানুয়ারি সান হোসে, কোস্টা রিকায় জন্মগ্রহণ করেন এবং ১৮৯২ সালের ৭ ফেব্রুয়ারি তার জন্মনিবন্ধন হয়। তার পিতা ছিলেন ফ্রান্সিসকো ক্যারানজা এবং মাতার নাম ছিল পেট্রোনিলা ভোলিও। তিনি ১৯১৯ সালে শিক্ষক ধর্মঘটের নেতা ছিলেন এবং এটি প্রেসিডেন্ট ফেডেরিকো টিনোকো গ্রানাদোস-এর শ্রমনীতি বিরোধী ছিল। এটি শেষ হয়েছিল সরকারী পত্রিকা অফিস, লা ইনফরমাসিওনে আগুন লাগানোর মাধ্যমে। ধর্মঘটটিতে নেতৃত্ব দিয়েছিলেন আঞ্জেলা আকুণা ব্রাউন এবং এতে আনা রোজা চাকন, লিলিয়া গঞ্জালেজ, কারমেন লিরা, ভিক্টোরিয়া মাদ্রিগাল, ভিটালিয়া মাদ্রিগাল, এস্টের দে মেজারভিল, মারিয়া অরটিজ, থিওডোরা অরটিজ, এস্টার সিলভা এবং আন্দ্রেয়া ভেনেগাস-এর মতো শিক্ষকরা ছিলেন। ১৯২০ সালে, তিনি লিরা এবং গঞ্জালেজের সঙ্গে ইউরোপে গিয়ে মন্টেসরি শিক্ষা পদ্ধতির মডেল শিখেছিলেন যাতে এটি কোস্টা রিকায় প্রয়োগ করা যায়। ১৯৩০ এর দশকের শুরুর দিকে ক্যারানজা মার্কিন যুক্তরাষ্ট্রে তার পড়াশোনা এগিয়ে নিয়ে যান এবং প্রায় এক দশক ধরে তা অব্যাহত থাকে। ১৯৪০ সালে ইউনিভার্সিটি অফ উইসকনসিন থেকে দর্শনশাস্ত্রে ডক্টরেট ডিগ্রি অর্জন করেন। তার স্নাতক গবেষণাপত্র এল পুয়েবলো ভিস্তো আ ট্রাভেস দে লোস এপিসোডিওস নাসিওনালেস ১৯৪২ সালে কোস্টা রিকায় প্রকাশিত হয়। স্নাতকোত্তর সমাপ্তির পর, তিনি সেন্ট মেরি-অফ-দ্য-উডস, ইন্ডিয়ানায় পড়াতে শুরু করেন।   তথ্যসূত্র   অতিরিক্ত পাঠ্য  বিষয়শ্রেণী:১৮৯২-এ জন্ম বিষয়শ্রেণী:কোস্টা রিকান একাডেমিক বিষয়শ্রেণী:কোস্টা রিকান কর্মী বিষয়শ্রেণী:কোস্টা রিকান নারী কর্মী বিষয়শ্রেণী:মৃত্যুর সাল অনুপস্থিত বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন ছাত্র
জয়ন্তীয়া রাজ্য বর্তমান উত্তর-পূর্ব ভারতের একটি রাজ্য ছিল। আনুমানিক পঞ্চদশ শতকে প্রভাত রায় নামক এক রাজা এই রাজ্য প্রতিষ্ঠা করেছিলেন। যষ্ঠদশ শতকে চিলারায় আক্রমণ করে জয়ন্তীয়া রাজাকে হত্যা  করেন এবং রাজ্যটি কোচের অন্তর্গত করেন। ১৮৩৫ সালে এই রাজ্য ইংরেজ শাসিত অঞ্চলে অন্তর্ভুক্ত করা হয়।   নামর উৎপত্তি  কারো কারোর মতে "জয়ন্তীয়া" শব্দটি হিন্দু দেবী দুর্গার রূপ জয়ন্তী দেবী বা জয়ন্তেশ্বরীর থেকে এসেছে। কিছুজনের মতে, শব্দটি নার (শাসকদের জাতি) শব্দ পূর্বের স্থান চুটনুগার থেকে এসেছে। জয়ন্তীয়া দেবীর কিংবদন্তি সম্ভবত জয়ন্তীয়া রাজ্যে হিন্দু প্রভাবের পর সৃষ্টি হয়েছে।  নার (জয়ন্তীয়া) এবং বার লোকরা খাসির সঙ্গে সম্পর্ক থাকা মন-মার ভাষা বলে।   বিস্তৃতি  জয়ন্তীয়া রাজ্য বর্তমান মেঘালয়ের শিলং মালভূমির পূর্ব থেকে দক্ষিণের সমতল পর্যন্ত , এবং উত্তরে অসমের বরাক নদীর উপত্যকা পর্যন্ত  বিস্তৃত ছিল।  বর্তমান ধ্বংসপ্রাপ্ত রাজধানী জয়ন্তীপুর জয়ন্তীয়া পাহাড়ের নিচের সমতলে ছিল। সম্ভবতঃ জয়ন্তীয়া পাহাড়ে একটি সেকালের রাজধানীও ছিল, কিন্তু সেখানে এখন একটি দুর্গা মন্দির এবং কিছু প্রাচীন স্মৃতিচিহ্নর বাইরে আর কিছু নেই।  বাংলাদেশের সিলেটেরও বহু অঞ্চল জয়ন্তীয়া রাজার অধীনে ছিল।   ইতিহাস  জয়ন্তীয়া রাজ্যর শুরুর ইতিহাস স্পষ্ট নয়। অনুমান করা মতে, প্রায় পঞ্চদশ শতকে প্রভাত রায় নামের একজন রাজা  এই রাজ্য স্থাপন করেছিলেন। সপ্তদশ শতকের প্রারম্ভে ধন মাণিক নামক জয়ন্তীয়া রাজাকাছাড়ির সঙ্গে যুদ্ধে পরাস্ত হয়ে অহোম রাজা প্রতাপ সিংহর সঙ্গে বৈবাহিক সম্পর্ক স্থাপন করে এবং আহোমের সংগে সংগে কাছাড়ি রাজ্য আক্রমণ করে। ধন মাণিকের পর ক্রমে যশ মাণিক, সুন্দর রায়, ছোট পর্বত রায়, যশোমন্ত রায় রাজা হন। যশোমন্ত রায় আহোম স্বর্গদেউ চুত্যিণ্‌ফা বা প্রতাপ সিংহর (১৬৪৪-১৬৪৮) সমসাময়িক ছিলেন। আহোম রাজা চক্রধ্বজ সিংহের সময়ে  যশোমন্ত রায় ডিমরুয়াা, গোভা, নেলী এবং খলা রাজ্য জয়ন্তীয়াকে ঘুরিয়ে দিতে হবে বলে দাবী জানান। এর পর দুই রাজ্যের মিত্রতার অন্ত হয়।   ব্রিটিশ অঞ্চলে অন্তর্ভুক্তি  ১৭৬৫ সালে বংগের দেওয়ানির মাধ্যমে  ব্রিটিশরা প্রথম জয়ন্তীয়াদের সংস্পর্শে আসে। জয়ন্তীয়াগণ বংগ অঞ্চল পর্যন্ত চূণ রপ্তানি করত। কিন্তু ব্রিটিশদের সঙ্গে তাদের সম্পর্ক মধুর ছিল না এবং ১৭৭৪ সালে তারা আক্রমণের সন্মুখীন হয়। এর পর কোঠ এবং ১৭৯৯ সালের আইনর মাধ্যমে  জয়ন্তীয়াগণ ভৈয়াম থেকে ক্রমে পৃথক হয়ে পড়ে।  প্রথম ইংগো বর্মী যুদ্ধর শেষে ব্রিটিশরা জয়ন্তীয়া রাজা রাম সিঙকে সুরমা নদীর উত্তরে শাসন করতে অনুমতি দেয়। ১৮৩৫ সালের ১৫ মার্চে জয়ন্তীয়া রাজ্য আনুষ্ঠানিকভাবে ব্রিটিশের অধীনে আনা হয়। রাজাকে সিলেটের সম্পত্তির সঙ্গে মাসে ৫০০ টাকা করে দেয়া হয়। ব্রিটিশরা ভৈয়ামর অঞ্চল প্রত্যক্ষভাবে শাসন করত। পার্বত্য অঞ্চলের জন্য পনেরোজন দলৈ এবং চারজন সর্দার নিযুক্ত করা হয়েছিল।  শাসকগণ জয়ন্তীয়া রাজ্য শাসন করা রাজাদের তালিকা নিচে দেওয়া হ'ল।   প্রভাত রায় (১৫০০-১৫১৬)  মাজু গোসাঁই (১৫১৬-১৫৩২)  বুঢ়া পর্বত রায় (১৫৩২-১৫৪৮)  বর গোসাঁই (১৫৪৮-১৫৬৪)  বিজয় মাণিক (১৫৬৪-১৫৮০)  প্রতাপ রায় (১৫৮০-১৫৯৬)  ধন মাণিক (১৫৯৬-১৬১২)  যশ মাণিক (১৬১২-১৬২৫)  সুন্দর রায় (১৬২৫-১৬৩৬)  ছোট পর্বত রায় (১৬৩৬-১৬৪৭)  যশোমন্ত রায় (১৬৪৭-১৬৬০)  বান সিং (১৬৬০-১৬৬৯)  প্রতাপ সিং (১৬৬৯-১৬৭৮)  লক্ষ্মী নারায়ণ (১৬৭৮-১৬৯৪)  রাম সিং প্রথম (১৬৯৪-১৭০৮)  জয় নারায়ণ (১৭০৮-১৭৩১)  বর গোসাঁই (১৭৩১-১৭৭০)  ছত্র সিং (১৭৭০-১৭৮০)  বিজয় নারায়ণ (১৭৮০-১৭৯০)  রাম সিং দ্বিতীয় (১৭৯০-১৮৩২)  রাজেন্দ্র সিং (১৮৩২-১৮৩৫)   তথ্যসূত্র   বিষয়শ্রেণী:আসামের ইতিহাস বিষয়শ্রেণী:মেঘালয়ের ইতিহাস বিষয়শ্রেণী:মধ্যযুগীয় সাম্রাজ্য ও ভারতের রাজ্য
ব্যবহার {{তথ্যছক ভৌগোলিক নির্দেশক | name   =  | color  = Blue  | logo =  | image  =  | image_size =  | alt    =  | caption =  | alternative names = | description =  | type =  | area =  | country =  | registered =  | material = | official website = <!-- {{ইউআরএল|wwww.example.org}} --> }}  উদাহরণ  {{তথ্যছক ভৌগোলিক নির্দেশক | name   = গাদোয়াল শাড়ী | image  =  | image_size =  | alt    = | caption =  | alternative names =  | description =গাদোয়াল শাড়ি এক প্রকারের সিল্ক এবং সুতি মিশৃত হাতে বোনা শাড়ি যার জমি সুতির ও আঁচলটি সিল্কের এবং তার উপর জরির কাজ করা থাকে। | type = হস্তশিল্প | area = [[তেলেঙ্গানা]] | country =  [[ভারত]] | registered = ১৯৯৯ | material = সুতি এবং সিল্ক | official website = http://ipindia.nic.in/girindia/ }}
রাফায়েল অ্যারন "আর্থার" বেলিলিওস (৫ ডিসেম্বর ১৮৭৩ - ১৯ জুন ১৯২৯) একজন ইহুদি ডাক্তার এবং হংকং ও সাংহাইয়ের একজন চক্ষু বিশেষজ্ঞ ছিলেন।   জীবন  তিনি ছিলেন সারাহ গুবে (১৮৫৭-১০ ফেব্রুয়ারী ১৮৭৬) এবং অ্যারন রাফায়েল বেলিলিওস (১৮৪২-১১ জুলাই ১৮৯৮) এর পুত্র, এবং তার জন্ম কলকাতা, পশ্চিমবঙ্গ, ব্রিটিশ ভারতে। তার বাবার ভাই, ইমানুয়েল রাফায়েল বেলিলিওস ছিলেন হংকংয়ের একজন বিশিষ্ট ইহুদি বণিক ও সমাজসেবী।  বেলিলিওস ১৯০৫ সালে এডিনবার্গ বিশ্ববিদ্যালয় থেকে তার ব্যাচেলর অফ মেডিসিন, ব্যাচেলর অফ সার্জারি এবং ডক্টর অফ মেডিসিন ডিগ্রি অর্জন করেন এবং ১৯০৩ সালে রয়্যাল কলেজ অফ সার্জনস (এডিনবার্গ) এর ফেলো হন। তিনি হংকং ফিরে আসেন এবং ১৯০৭ সালে অনুশীলন শুরু করেন। ১৯০৮ থেকে ১৯১২ সাল পর্যন্ত তিনি সাংহাইয়ে চলে যাওয়ার আগ পর্যন্ত হংকং কলেজ অফ মেডিসিন ফর চাইনিজ এর শরীরবৃত্তীয় প্রভাষক ছিলেন।   তথ্যসূত্র   বিষয়শ্রেণী:১৮৭৩-এ জন্ম বিষয়শ্রেণী:১৯২৯-এ মৃত্যু বিষয়শ্রেণী:ব্রিটিশ ভারতের চিকিৎসক বিষয়শ্রেণী:ইংল্যান্ডের রয়্যাল কলেজ অফ সার্জনের সভ্য বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯শ শতাব্দীর ভারতীয় চিকিৎসক বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:কলকাতার চিকিৎসক বিষয়শ্রেণী:হংকংয়ের চিকিৎসক
মাকড়সা বানরেরা () হচ্ছে Atelidae পরিবারের Atelinae উপপরিবারের Ateles গণের নয়া দুনিয়ার বানরের প্রজাতিসমূহ। বানরদের জগতে সব থেকে চঞ্চল প্রকৃতির বানর হল এই মাকড়সা বানর। এদের লেজও কিন্তু ইয়া বড় আর শক্তিশালী। কালো বাদামি এই দুই রঙেরই হয়ে থাকে এই বানর। সাধারণত মধ্য এবং দক্ষিণ আমেরিকার মেক্সিকো থেকে ব্রাজিল পর্যন্ত দেশগুলির ট্রপিক্যাল বনাঞ্চলে এদের বেশি দেখা যায়।সব থেকে মজার ব্যাপার হল এরা লেজের সাহায্যে গাছের ডালে ঝুলে থাকতে পারে। আর এক গাছ থেকে লাফ দিয়ে ৩৫/৪০ ফুট দূরত্বের আরেকটি গাছে অনায়াসেই চলে যেতে পারে।ফলমূল এদের প্রধান খাদ্য হলেও গাছের পাতা, পোকামাকড় ইত্যাদিও এরা খেয়ে থাকে।  বিবর্তনের ইতিহাস  শ্রেণিবিন্যাসকরণ এই গণ ধারণ করেছে সাতটি প্রজাতি, এবং সাতটি উপপ্রজাতি।  Family Atelidae Subfamily Alouattinae: howler monkeys  Subfamily Atelinae Genus Ateles: spider monkeys Red-faced spider monkey, Ateles paniscus White-fronted spider monkey, Ateles belzebuth Peruvian spider monkey, Ateles chamek Brown spider monkey, Ateles hybridus White-cheeked spider monkey, Ateles marginatus Black-headed spider monkey, Ateles fusciceps Brown-headed spider monkey, Ateles fusciceps fusciceps Colombian spider monkey, Ateles fusciceps rufiventris Geoffroy's spider monkey, Ateles geoffroyi Hooded spider monkey Ateles geoffroyi grisescens Yucatan spider monkey, Ateles geoffroyi yucatanensis Mexican spider monkey, Ateles geoffroyi vellerosus Nicaraguan spider monkey, Ateles geoffroyi geoffroyi Ornate spider monkey, Ateles geoffroyi ornatus Genus Brachyteles: muriquis (woolly spider monkeys)  Genus Lagothrix: woolly monkeys Genus Oreonax: the yellow-tailed woolly monkey  আচরণ thumb|left|175px|As is the case with all species of spider monkeys, the brown spider monkey is threatened by hunting and habitat loss.  মাকড়সা বানরেরা ১৫ থেকে ২৫ জন মিলে একটি ঢিলেঢালা দল তৈরি করে, কিন্তু দলে ৩০ থেকে ৪০ জন  সদস্যও থাকতে পারে। এরা ৭০/৮০ ফুট গাছের মগডালে দলবদ্ধভাবে বসবাস করে।  তথ্যসূত্র  বহিঃসংযোগ  Black Spider Monkey (Ateles paniscus) Primate Info Net Ateles Factsheets Spider Monkey Pictures  বিষয়শ্রেণী:মাকড়সা বানর এবং পশমি বানর বিষয়শ্রেণী:বানর
ওরিট নোকেড (, জন্ম ২৫ অক্টোবর ১৯৫২) একজন ইসরায়েলি রাজনীতিবিদ যিনি নেসেট ফর ইন্ডিপেন্ডেন্স এবং লেবার পার্টির সদস্য এবং কৃষিমন্ত্রী হিসাবে কাজ করেছেন।   জীবনী  ১৯৫২ সালে জেরুজালেমে জন্মগ্রহণ করেন, নকেড জেরুজালেমের হিব্রু বিশ্ববিদ্যালয়ে আইন অধ্যয়ন করেন। তিনি ১৯৮৬ সালে কিবুটজ আন্দোলনের একজন আইনী উপদেষ্টা হন, একটি চাকরি তিনি ১৯৯২ সাল পর্যন্ত অধিষ্ঠিত ছিলেন। ১৯৯৬ এবং ২০০২ এর মধ্যে তিনি আন্দোলনের আইন বিভাগের পরিচালক হিসাবে দায়িত্ব পালন করেন। এছাড়াও তিনি ইহুদি জাতীয় তহবিলের অধিদপ্তর, কৃষি সমিতির সচিবালয়, পরিবেশগত গুণমানের জন্য জাতীয় কাউন্সিল এবং ইসরায়েল ল্যান্ডস অথরিটির বোর্ডের সদস্য ছিলেন।  ১৯৯৯ সালের নির্বাচনে নোকেড ওয়ান ইজরায়েল তালিকার মধ্যে লেবার প্রার্থী হিসাবে দাঁড়িয়েছিলেন। যদিও তিনি পার্টির প্রাইমারিতে নেসেট আসনের জন্য যথেষ্ট উচ্চ স্থান অর্জন করতে পারেননি, তিনি প্রাক্তন পররাষ্ট্রমন্ত্রী শ্লোমো বেন-অ্যামির স্থলাভিষিক্ত হিসেবে ২০০২ সালের আগস্টে নেসেটে প্রবেশ করেন। ২০০৩ সালের নির্বাচনে তিনি তার আসনটি ধরে রেখেছিলেন এবং ২০০৫ সালের জানুয়ারি থেকে নভেম্বরের মধ্যে শিমন পেরেসের অধীনে ভাইস প্রিমিয়ারের উপমন্ত্রী হিসেবে সংক্ষিপ্তভাবে দায়িত্ব পালন করেন। ২০০৬ সালের নির্বাচনের দৌড়ে তিনি লেবার তালিকায় ১৭ তম স্থান অর্জন করেছিলেন ( কিবুটজ সদস্যদের জন্য সংরক্ষিত একটি স্লট - কিবুতজ শেফায়িমে নকড লিভস)। পার্টি ১৯টি আসনে জয়লাভ করে, তিনি তার আসনটি ধরে রেখেছিলেন এবং প্রভাবশালী অর্থ কমিটির সদস্য হিসাবে দায়িত্ব পালন করেছিলেন।  তিনি ২০০৯ সালের নির্বাচনে শ্রম তালিকায় ত্রয়োদশ স্থানে জয়ী হয়ে তার আসনটি ধরে রেখেছিলেন। Orit Noked এপ্রিল ২০০৯ থেকে জানুয়ারী ২০১১ পর্যন্ত শিল্প, বাণিজ্য এবং শ্রম উপমন্ত্রী হিসেবে দায়িত্ব পালন করেন। জানুয়ারী ২০১১ সালে তিনি স্বাধীনতা প্রতিষ্ঠার জন্য দল ত্যাগ করার জন্য পাঁচজন এমকে-এর একজন ছিলেন এবং কৃষি ও গ্রামীণ উন্নয়ন মন্ত্রী নিযুক্ত হন। ২০১৩ সালে তিনি তার আসনটি হারান যখন দল নির্বাচনে প্রতিদ্বন্দ্বিতা না করার সিদ্ধান্ত নেয়।  নকেড বিবাহিত তিন সন্তানের জননী।   তথ্যসূত্র   বিষয়শ্রেণী:ইসরায়েলের নারী মন্ত্রী বিষয়শ্রেণী:২১শ শতাব্দীর ইসরায়েলি নারী রাজনীতিবিদ বিষয়শ্রেণী:ইসরায়েলের কৃষিমন্ত্রী বিষয়শ্রেণী:ইসরায়েলের উপমন্ত্রী বিষয়শ্রেণী:নেসেটের সদস্য ২০০৯-২০১৩ বিষয়শ্রেণী:নেসেটের সদস্য ২০০৬-২০০৯ বিষয়শ্রেণী:নেসেটের সদস্য ২০০৩-২০০৬ বিষয়শ্রেণী:নেসেটের সদস্য ১৯৯৯-২০০৩ বিষয়শ্রেণী:জেরুসালেমের হিব্রু বিশ্ববিদ্যালয়ের আইন অনুষদের প্রাক্তন শিক্ষার্থী বিষয়শ্রেণী:জেরুসালেমের রাজনীতিবিদ বিষয়শ্রেণী:নেসেটের নারী সদস্য বিষয়শ্রেণী:ইসরায়েলি আইনজীবী বিষয়শ্রেণী:ইন্ডিপেন্ডেন্স (ইসরায়েলি রাজনৈতিক দল) এর রাজনীতিবিদ বিষয়শ্রেণী:ইসরায়েলি শ্রমিক দলের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:ইসরায়েলি ইহুদি বিষয়শ্রেণী:১৯৫২-এ জন্ম বিষয়শ্রেণী:ইয়েমেনি-ইহুদি বংশোদ্ভূত ইসরায়েলি ব্যক্তি